b'\n_START_ARTICLE_\nFan\xc5\xb3 puslapis\n_START_PARAGRAPH_\nFan\xc5\xb3 puslapis, fan\xc5\xb3 svetain\xc4\x97, fan\xc5\xb3 tinklara\xc5\xa1tis, fan\xc5\xb3 blogas\xc2\xa0\xe2\x80\x93 internetinis puslapis, sukurtas ir i\xc5\xa1laikomas fano ar entuziasto, besidomin\xc4\x8dio \xc4\xaf\xc5\xbeymybe, dalyku ar tam tikru kult\xc5\xabriniu rei\xc5\xa1kiniu. Tokiu rei\xc5\xa1kiniu gali b\xc5\xabti knyga, televizijos \xc5\xa1ou, filmas, komiksas, muzikos grup\xc4\x97, sporto komanda, kompiuterinis \xc5\xbeaidimas ir kt._NEWLINE_Fan\xc5\xb3 puslapiuose gali b\xc5\xabti talpinama su tam tikru dalyku susijusi informacija (pvz., serialo serij\xc5\xb3 s\xc4\x85ra\xc5\xa1as, biografijos, siu\xc5\xbeetas), iliustracijos i\xc5\xa1 \xc4\xafvairi\xc5\xb3 \xc5\xa1altini\xc5\xb3, naujienos, medijos parsisiuntimui, nuorodos \xc4\xaf kitus, pana\xc5\xa1ius fan\xc5\xb3 puslapius ir diskusij\xc5\xb3 lentos, kur lankytojai gali bendrauti vieni su kitais._NEWLINE_Neretai tokie puslapiai b\xc5\xabna tinklara\xc5\xa1\xc4\x8dio formos. Dauguma fan\xc5\xb3 puslapi\xc5\xb3 turi interneto bendruomenes ir socialinius tinklus._NEWLINE_Taip pat dauguma fan\xc5\xb3 puslapi\xc5\xb3 yra neoficial\xc5\xabs, bet nedidel\xc4\x97 dalis j\xc5\xb3 yra gav\xc4\x99 oficial\xc5\xb3 status\xc4\x85, jie apr\xc5\xabpinami su objektu susijusia med\xc5\xbeiaga ir i\xc5\xa1laikymui skirtomis l\xc4\x97\xc5\xa1omis. Siekiant parodyti, kad tokie puslapiai yra neoficial\xc5\xabs, juose pateikiama atsakomyb\xc4\x97s apribojimo deklaracija. Dauguma \xc4\xaf\xc5\xbeymybi\xc5\xb3 link\xc4\x99 tur\xc4\x97ti oficialius puslapius, nor\xc4\x97dami kontroliuoti j\xc5\xb3 turin\xc4\xaf. Tam paprastai samdomas tinklalapio administratorius.'